Generalforsamling for 2012
Det innkalles herved til ordinær generalforsamling i
Trondheimsgruppen av NRRL

Dato: Tirsdag 26. februar 2013, kl. 19:00
Sted: Lialøkken Grendehus.

Dagsorden
1. Godkjenning av innkalling og dagsorden
2. Valg av ordstyrer, referent og tellekorps
3. Styrets årsberetning og rapporter fra komiteer
4. Regnskap for 2012 med revisjonsberetning
5. Innkomne forslag til Generalforsamlingen
	3 lovendringsforslag fra styret
6. Kontingent for 2013
7. Budsjett for 2013
8. Valg

Trondheim, 04. februar 2013

STYRET

Kun innkalling sendes per post. Det henvises til gruppens hjemmeside for årsberetning, regnskap, budsjett, forslag, kontingent og valg.

Denne finnes på; 

											
Styret i 2012:
Leder: 		LB9RE	Håvard Nasvik
Nestleder: 	LA5HIA	Jan Inge Jensen(Permisjon)
Sekretær: 	LA1UW 	Bjørn Gjerde
Kasserer: 	LA9TK 	Sverre Båtnes
Styremedlem: LA3WAA	Tor Pettersen
Styremedlem: LA6HNA	Willy Ravnå
Varamedlem: 	LA9QV	Stein Olav Lund
Varamedlem: 	LA7JBA	Rolf Krog

Andre verv 2012:
Huskomite: 		LA6HNA 	Willy Ravnå, leder
Inkl. museum		LA4IC		Wilhelm Dahl, 
og bibliotek		LA9TK	Sverre Båtnes
			LA1UW	Bjørn Gjerde

Stasjons/-datakomité:	LA4IC		Wilhelm Dahl, leder 
			LA3WAA 	Tor Pettersen
	
Repeaterkomitéen: 	LA9QV 	Stein- Olav Lund, fungerende leder
			LA5HIA 	Jan Inge Jenssen, (leder - permisjon) 
			LA3XMA 	Odd-Arve Skaset
LA3TMA	Morten Schjetne
LA1UI		Ottar Mosseby 

Sambandskomité: 	LA3XMA	Odd-Arve Skaset, leder
			LA3WAA 	Tor Pettersen, 
			LA6HNA 	Willy Ravnå
	LA1UW	Bjørn Gjerde
		
Web-manager: 	LA9QFA	Knut Bersås til august 2012
			LA4YW 	Liv Johansen fra august 2012

QSL-Manager: 	LB9RE 	Håvard Nasvik

Valgkomité:		LA4IC		Wilhelm Dahl
 	LB1BC	Torstein Fredriksen

Revisorer: 		LA1UI 	Ottar Mosseby
LA4CKA	Ingar Horrigmo

Medlemmer av LA2T som innehar verv i NRRL:
LA3WAA 	Tor Pettersen 		Medlem av valgkomiteen
LA8KV 	Kjetil Toresen 	VHF-manager 
LB9RE 	Håvard Nasvik 	HQ medlem fra april 2012

Årsrapport fra styret

Styret har i 2012 avholdt 11 styremøter. Det er avholdt 18 medlemsmøter med en snittdeltagelse på 12 personer. Liste over tema/foredrag følger senere i årsmeldingen.
Det er avholdt drop-in alle tirsdager utenom temamøtene, med en deltagelse fra 1 til 15 personer. 

Året 2012 har vært et år der medlemstallet nedgang på 8 personer, selv etter purring pr e-post og i posten. Vi har 68 medlemmer inklusive våre 3 æresmedlemmer. 

I løpet av året har styret forsøkt å ha forskjellige temaer på gruppemøtene. Det er ikke alltid like lett å finne passende temaer. Dette kan være en grunn til frafall av medlemmer. Styret henstiller alle medlemmene til mer aktivt å foreslå/komme med temaet til møter
Radioamatørkurs ble avertert høsten 2012, ingen møtte opp til infomøtet, så kurset ble avlyst. 
Komiteene har jobbet jevnt og trutt også i år og her er noen hovedpunkter:
- Bygget ferdig repeateren og filtrene som skal plasseres på Oppdal. Denne har stått i prøvedrift på Liaåsen og på Lialøkken
- I antennemast A er begge beam antenne byttet ut og ny Opti beam fra 40-10m satt opp
- I antennemast B er en 6-M beam montert og trådene på 20m delen av spiderbeamen er rettet opp. 
Ellers viser styret til komitérapportene lenger bak i innkallingen. Styret takker komiteene for det arbeid som nedlegges. Det er i komiteene at det meste av arbeidet i gruppen nedlegges.

Styret takker de som kjører QST-Trøndelag hver helg hele året. Noen har sluttet etter lang og tro tjeneste, men heldigvis kommer det noen nye operatører. Takk også til de som tar seg av 
re-transmitterer sendingen til andre repeatere.

Hjemmesiden er fortsatt godt besøk. Siden finnes på NRRL sin sider ny adresse er: 

Styret vil videre rette en stor takk til alle som har bidratt i 2012 og ønsker oss alle lykke til i 2013, med sannsynligvis bedre radioforhold.

Møt opp på gruppens møter – det er plass for alle..

Silent Key: LA9MB Egil 

Gruppens æresmedlemmer: LA9MB Egil(Silent key), LA4YW Liv og Wilhelm LA4IC.

Styret i 
Trondheimsgruppen av NRRL

Medlemsstatistikk LA2T, 2000 - 2012

År Kontingent Ant.medl. 	Fullbet. 	½ bet 	0-bet
2000 	275	   100		100	 	0	0
2001 	275	   99		99	 	0 	0
2002 	300	   99 		99	 	0 	0
2003 	300 	   110	 	87	 	6 	17
2004 	330	   97		84         	6        	7
2005 	330         98 		87         	4        	7
2006 	330 	   98		91         	4        	3
2007 	330 	   92		88 	  	1       	3
2008 	330 	   90 	            86         	0        	4
2009	350	   84 	       	79         	0        	5 		
2010	350	   78		73		0	5
2011	400	   76	            72		0	4
2012	400	   68		65		0	3

Medlemsmøter 2012:
Dato 	Tema 						Ansvarlig/foredragsholder
10jan Resymé av møter i sambandskomiteen i høst og 	LA3WAA
	gruppens utfordringer, samt katastrofen Dagmar 
	som inntraff i jula. 
24jan Infomøte							Styret
21feb	Generalforsamling
13mar Meteor radar 						Professor Patrick Espy
27mar Presentasjon av Elekraft KX-3 			Jon Kåre LA4RT
10apr Replika av Olga 						LA9QV Stein Olav 
24apr 	Kveldens hovedtema var om antenner			LA4RT og LA3WAA
08mai Sambandsøvelse					          Sambandskomiteen

12jun Sommer avslutning med grillaften			LA4CKA					
28aug	 Nye antenner og høstens tester og			Stasjonskomiteen
	 Sambandskomiteen informerer om sitt arbeid og planer			
11sep Repeater komiteen informerer om arbeid og planer. 
25sep Sambandsøvelse						Sambandskomiteen
09okt LotTW og e-qsl						Tor LA3WAA
23okt Presentasjon av AN-GRC109				Stein-Olav LA9QV
13nov	 Junk auksjon						Bjørn LA1UW
27nov	 Generalsekretæren i NRRL, Jan LB1G		Styret
11des	 Julemøte, med Rømmegrøt og spekemat		Ingar LA4CKA

Rapport fra hus komitéen 2012

I løpet av 2012 har komiteen kjøpt inn en del nye og gamle møbler til lokalet, bl.a. nytt skap til sambandskomiteen, 4 nye kontorstoler samt 3 nye ”gamle” sofaer.

Vi har også kjøpt et stort lass med grus som vi har fylt opp rundt den ene masta, samt langs to av veggene langs brakka for å forsøke å holde vannet unna. 

Komiteen har også forsøkt å holde orden og rydde i og ved lokalene, og i den anledning vil vi takke Ingar LA4CKA som hentet de nye sofaene og ved flere anledninger har kjøret bort skrot når vi har kontaktet han.

Det gjenstår enda mye ”gammelt skrot”, så hus komitéen kommer til å arrangere en eller to dugnadskvelder for å rydde og kaste det vi ikke må ta vare på.
Det er ikke noe Hus komitéen kan klare selv, så vi håper mange stiller opp på dette så ikke noe som noen kanskje har behov for blir kastet.
Vi har mindre plass til lagring enn tidligere - da vi av gårdeier har fått beskjed om at har mistet all lagringsplass i det nye uthuset.

Vaskelisten som høsten 2011 ble satt opp en fungerer ikke. Det er de 2-3 samme personene som har utført renholdet i lokalene i 2012.

Det nye verkstedet er etter to år ennå ikke tatt i bruk – så det er muligens ikke bruk for verksted? 

Utfordringer for 2013 er stort sett de samme som ble satt opp for 2012:
- Brakkene trenger fremdeles å jekkes opp og stabiliseres.
- Verkstedet?
- Maling av brekkene.

Komiteen har bestått av Wilhelm LA4IC, Sverre LA9TK, 
Bjørn LA1UW – som trakk seg ut i desember -, og Willy LA6HNA. 

								For hus komitéen
								Willy LA6HNA
								Leder

Rapport fra WEB manager

Hjemmesiden til LA2T har vært stabilt oppdatert med info om aktiviteter i gruppen under året som gikk.

LA9QFA, som lenge hadde ønsket avløsning, fikk omsider ønsket sitt oppfylt da LA4YW tok over stafettpinnen i midten av september. Vi takker Knut for innsatsen i de årene han hadde ansvaret for siden.

Hjemmesiden fikk nytt design etter at Liv tok over, og er nå laget som en Wordpress side som enkelt redigeres direkte på nett uten noe form for web verktøy. Dette er en mye enklere webutgave enn den vi hadde før, mye vil nok bli savnet, men opplæringskurven for evt nye webmanagere er derimot blitt vesentlig redusert, noe som forhåpentligvis vil forenkle bytte av webmanagere i framtiden.

Det ble lagt inn en enkel teller på siden i november, og på 2 måneder viste den 7037 unike treff på siden.

Webmanager
LA4YW - Liv

Rapport fra repeaterkomiteen

Undertegnede gikk inn som midlertidig leder for komiteen på nyåret. 
 Vi kan glede oss over å ha fått en god avtale i havn med Netcom og Forsvaret om strøm til Ruten.
	Arbeidet med den nye Yaesu-repeateren startet tidlig. Komiteen har strevd med denne i flere måneder, og har fått den til å gå ganske bra etter hvert. Den har vært i prøvedrift på Lialøkken, og var en tid på Liaåsen mens Storno-repeateren ble justert opp. Vi er i ferd med å inngå ny avtale med Jara/Telenor om våre installasjoner der. Det har nemlig vært bytte av lås-sylinder i døra, slik at vi er henvist til lån av nøkkel ved hvert besøk der. Alt i alt har vi gjort 3-4 «bomturer» pga feil utdelt nøkkel.. Vi har vært i brakka der i ca 20 år, men har hittil ikke hatt noen formell avtale der.
 Vi har også hatt noe støy og interferens fra APRS-signaler på R4. Det er vanskelig å slå fast hvilke signaler som er med og lager intermodulasjon. Det er flere andre installasjoner på siten som kan innvirke. R4 er lett å fjernstyre om støyen er for plagsom.
	Ruten-repeateren på R6 har fra høsten av gått svært dårlig, og vil bli byttet ut. Det var meningen å sette opp Yaesu’en som egentlig var tiltenkt Oppdal straks det var mulig å få med folk på turen. Repeateren er innjustert og forsynt med batteriback-up for drift på Ruten. Det har ikke vært mulig å få tatt turen før snøen kom.
Det er lagt ny strømkabel fra Forsvarets bunker til hytta vår på Ruten. Samtidig ble det montert luftkjøler der. Dermed skal temperaturen i hytta nå være under kontroll. Det har ikke vært folk fra gruppen der etterpå, men vi har fått bilder fra arbeidet.
	Komiteen har hatt et par møter på Lialøkken. Som ellers i gruppen kunne vi nok ønske oss noe bedre deltakelse i arbeidet i komiteen, men fritiden skal jo porsjoneres godt.
Til slutt vil jeg takke for hjelpen fra de som har bistått med våre arbeider, og stiller min posisjon som leder i komiteen til disposisjon.

17.desember 2012
Stein-Olav Lund, LA9QV

Rapport fra Stasjonskomiteen 2012

Antenneparken fikk seg ett skikkelig ansiktsløft.
Den gamle Th6 og 40 m beam ble demontert og vi fikk satt opp en beam i fra Obtibeam som går i fra 10 til 40 meter.

Dette var ett stort stykke arbeid og jeg må innrømme at jeg ble imponert over dugnadsinnsatsen av enkelte.

Antennene ble demontert og den nye ble montert med hjelp av kranbil.
De gamle antennene ble ”solgt” til et medlem i Fosengruppa for en billig penge.

Likeledes er det gjort klart for shuntfeeding av masta til bruk for 160 og 80 meter.

Ny galge for trådantenner ble også hengt opp da det gamle glassfiberrøret ikke tålte vekta.

I antennemast B ble 6 meter beam montert, spiderbeamen ble reparert etter vinterens herjinger og koakser og feedere ble lagt i bakken slik at brøytebil kan gjøre jobben sin.

I shacken ble det ene Pa- trinnet AL80-b skiftet ut med Expert SPE 1 kw automattrinn.
Det gamle trinnet ble solgt til en forenelig pris til ett av gruppens medlemmer.

Nå håper stasjonskomiteen at alt dette arbeidet vil generere til mer bruk av stasjonenene, men dette gjenstår å se.

                                                                                  	 For Stasjonskomiteen
                                                                                    LA4IC Wilhelm.

Årsrapport for Sambandskomite for 2012
Sambands komitéen har i år bestått leder LA3XMA, LA3WAA, LA6HNA og LA1UW 	
Komitéen har i år jobbet med å få på plass planverk og mannskaps lister. 
Det har vert et meget tid krevende arbeidet. 
Vi har bygget sammen en ny X-band link koffert og masse annet ut styr er blitt satt sammen og komplettert. 

Vi har i år hatt 2 øvelser, der vi har fått trent på bruken av eget utstyr og på ut rykning. Vi er godt for nøyd med resultatet og ser samtidig at det vil være bra for alle som deltar på sambandsoppdrag at det er med og fikler mere på utstyret så det sitter i fingrene når vi virkelig trenger det 
Vi har også verdt representer på 1 røde kors øvelses om observatører, men fikk fremmet vår sak bra der.
Så har vi og deltatt i storby samband øvelse som gikk i høst og skal igjen delta på den som går 17.jan 2013.   
Plan for 2013 er og få kompleter og satsammen mere utstyr og få tren på bruken av det.  Vi håper og på å kunne få rekrutter mere folk til det meget spennen og allsidig arbeidet  inne vår hobby  detter er en gren jeg tro vi kan rekruttere mang nye medlemmer på .
Vil også takk LA1UW som hopper av for en flott innsats
LA3XMA 
Leder     

Rapport fra Trondheimsgruppens QSL manager 2012

Antallet QSL kort sendt til og fra gruppen har i år gått litt opp og det ble mottatt 10,000 kg kort og sendt 14.036 kg i perioden. Det har vært en økning i antall kort på høsten i forhold til våren, kanskje det gjenspeiler enda bedre radioforhold i år. Det har stort sett vært regelmessige forsendelser til og fra gruppen nesten hver måned.

Medlemmene av gruppen har i år vært flinke til å hente kortene. Det kan man heller ikke i år ikke si om de som ikke er medlemmer av gruppen, men som mottar kort som NRRL medlemmer.

Det er i år også ryddet i kortene til de som ikke sogner til Trondheimsgruppen, men som er medlem i andre grupper og de vil få sine kort returnert til NRRL. En ny liste med kort tilhørende ikke medlemmer vil bli oppdatert utpå nyåret og lagt ut på LA2T sidene.

De som sender ut kort har vært flinke til å sortere kortene riktig og det letter sorteringsarbeidet mye.

Det er nå anledning til å legge ut på LA2T hjemmeside bilder av mottatte kort som man synes er fine eller på annen måte interessante også for andre. 
 
Informasjon om QSL, land prefiks, sortering med mer finnes på denne 

4. Regnskap for 2012 med revisjonsberetning

Trondheimsgruppen av NRRL

Revisorberetning for regnskapsåret 2012.

Undertegnede valgte revisorer har gått gjennom regnskapet for 2012.  Alle bilag og posteringer er kontrollert. Det er ikke funnet uoverensstemmelser mellom bilag og førte posteringer. Vi finner grunn til å understreke at regnskapet er ført meget ryddig og ordentlig.

Gruppen har i de senere år mottatt bevilgninger via NRRL til innkjøp av utstyr til nødsamband. Posteringer knyttet til disse bevilgningene er ført på en egen konto og holdt utenfor gruppens samleregnskap på samme måte som forrige år. Separat regnskap for dette fremstår på en ryddig måte.

Det foreligger to poster som gjelder omsetning av utstyr innen gruppen. I revisorrapporten for 2011 ble det bedt om at slike kjøp/salg skulle forelegges revisorene til uttalelse på forhånd. Så har ikke skjedd denne gang. Revisorene vil påtale at styret ikke følger opp slike anmodninger.

Med disse anmerkninger anbefaler vi at regnskapet for 2012 godkjennes av årsmøtet.

Trondheim, 23. januar 2013

Ingar Horrigmo – LA4CKA				Ottar Mosseby – LA1UI

5 Innkomne forslag
5.1 Lovendringsforslag fra styret i Trondheimsgruppen av NRRL
Endring av § 4.1 angående innkalling til Generalforsamlingen.
I dagens lover heter det:
4.1 Generalforsamlingen avholdes hvert år, normalt innen utgangen av februar måned.
Generalforsamlingen sammenkalles med skriftlig innkalling til hvert enkelt medlem med
minst 14 dagers varsel. Enhver lovlig innkalt generalforsamling er beslutningsdyktig.
Stemmeberettigede er alle som har gyldig medlemskap.
Styret har fremmet følgende lovendringsforslag angående innkallingen:
4.1 Generalforsamlingen avholdes hvert år, normalt innen utgangen av februar måned.
Generalforsamlingen sammenkalles med publikasjon på gruppens hjemmeside, samt pr e-mail til de vi har adresser til, med minst 14 dagers varsel. 
Enhver lovlig innkalt generalforsamling er beslutningsdyktig.
Stemmeberettigede er alle som har gyldig medlemskap.

5.2 Lovendringsforslag fra styret i Trondheimsgruppen av NRRL
Endring av ledere valgperiode
I dagens lovtekst § 4.5 punkt H(valg av), underpunkt 1; står det følgende:
leder (for 1 år)
Dette ønsker styret å endre til å være valgperiode på 2år

Hvis dette får 2/3 flertall vil lovenes § 4.5, punkt H, underpunkt 1 se slik ut:
leder (for 2 år), samt § 4.6 vil se slik ut:
Styrets leder velges for to år, de øvrige styremedlemmer for to år, dog således at henholdsvis to eller tre er på valg hvert år. Valgene foregår skriftlig. Ethvert medlem er valgbart etter avgitt villighetserklæring. Leder og nestleder må ha gyldig radioamatørlisens  

5.3 Lovendringsforslag fra styret i Trondheimsgruppen av NRRL
Endring av utføringen av valgene, ref. § 4.6
4.6 Styrets leder velges for ett år, de øvrige styremedlemmer for to år, dog således at henholdsvis to eller tre er på valg hvert år. Valgene foregår skriftlig. Ethvert medlem er valgbart etter avgitt villighetserklæring. Leder og nestleder må ha gyldig radioamatørlisens

Dette ønsker styret å endre til:
4.6 Styrets leder velges for et år, de øvrige styremedlemmer for to år, dog således at henholdsvis to eller tre er på valg hvert år. Valgene foregår ved håndsopprekning. Skriftlig valg skal gjennomføres hvis en eller flere krever dette. Ethvert medlem er valgbart etter avgitt villighetserklæring. Leder og nestleder må ha gyldig radioamatørlisens.

6. Kontingent for 2013
	Styret foreslår at kontingenten holdes undret; Kr 400,- 

7. Budsjett (Se under punkt regnskap på side: 9)

8. Valg
Forslag fra Valgkomiteen
Verv			Kandidat				Valgperiode
Leder:		LB9RE, Håvard Nasvik			1 år
Nestleder:		LA3WAA, Tor Pettersen			2år
Sekretær:		Ingen villige til å stille			1 år, Suppleringsvalg
Kasserer:		LB1KF, Liv Helene Skjemstad		2 år
1 styremedlem:	LA4CKA, Ingar Horrigmo		2 år
1 styremedlem:	LA6HNA, Willy Ravnå – 		Ikke på valg
2 varamenn:		LA9QV, Stein Olav Lund		1 år
			Mangler kandidat				1 år	
2 revisorer:		LA1UI, Arild Ottar Mosseby		1 år
			LA7JBA, Rolf Krog			1 år
2 medlemmer til 	LA4IC, Wilhelm Dahl og 		1 år
valgkomiteen:	LB1BC, Torstein Fredriksen		1 år

Årsmøtet blir den 26. februar 2013 kl. 19.00.

Andre forslag på styremedlemmer og komitemedlemmer: Ta kontakt med LA4IC eller LB1BC
Valgkomiteen har hatt store problemer med å finne villige kandidater til enkelte verv.

*******************************************************

Lover for Trondheimsgruppen av NRRL.

Lovene er vedtatt på generalforsamlingen 1946-02-04, med senere endringer på generalforsamlingene i 1962, 1967, 1983, 1991, 1992, 2000, 2005 og 2011.

§ 1. Navn og formål.

1.1 Trondheimsgruppen av Norsk Radio Relæ Liga (NRRL) er en upolitisk organisasjon for personer med interesse for amatørradio.

1.2 Gruppen skal søke å styrke samarbeidet og kameratskapet mellom radioamatørene,
fremme radioamatørenes teoretiske kunnskaper og praktiske ferdigheter, samt å delta i
samfunnsnyttig sambandsrelatert arbeid gjennom samarbeid med myndighetene og den
frivillige redningstjenesten i Norge.

§ 2. Medlemskap.

2.1 Gruppen består av medlemmer av følgende kategorier:
 
a) Ordinære medlemmer.
 
b) Honnørmedlemmer: Et medlem som er fylt 65 år oppnår honnørmedlemskap
når medlemskapet i gruppen er minst 35 år. Krav om honnørmedlemskap fremsettes skriftlig til styret.

c) Æresmedlemmer: Æresmedlemskap tildeles av generalforsamlingen, etter forslag fra et enstemmig styre, til en person som har ytet særlig stor personlig innsats til fordel for gruppen. Aktivitet for radioamatørsaken utenfor gruppen bør også tas med i betraktning.

2.2 Skjema for søknad om medlemskap fylles ut og sendes gruppens styre for behandling.

2.3 Det er adgang til å være medlem i gruppen i inntil 2 år uten å være medlem av NRRL.

2.4 Kontingenten fastsettes av generalforsamlingen. Kontingenten betales etter påkrav innen utgangen av april måned. Hvis et medlem, tross purring, ikke har betalt kontingenten innen utgangen av august samme år, ansees medlemskapet som opphørt. Æresmedlemmer er fritatt for betaling av kontingent.

§ 3. Styret.

3.1 Gruppen ledes av et styre som består av leder, nestleder, sekretær, kasserer og to
styremedlemmer, samt to varamedlemmer. Leder og nestleder må ha gyldig
radioamatørlisens.

3.2 Styret velges av generalforsamlingen, etter regler gitt i § 4.

3.3 Styret tilsetter forvaltere og ledere for andre funksjoner i gruppen. Komiteledere har møte og talerett på styremøtene.

3.4 Varamedlemmene skal kalles inn til styremøtene.

3.5 Styret er beslutningsdyktig når minst leder eller nestleder, samt tre andre medlemmer er til
stede.

§ 4. Generalforsamling.

4.1 Generalforsamlingen avholdes hvert år, normalt innen utgangen av februar måned.
Generalforsamlingen sammenkalles med skriftlig innkalling til hvert enkelt medlem med
minst 14 dagers varsel. Enhver lovlig innkalt generalforsamling er beslutningsdyktig.
Stemmeberettigede er alle som har gyldig medlemskap.

4.2 Stemmerett har medlemmer som har betalt kontinent for foregående år. Hvert fremmøtte medlem har kun en stemme hver.

4.3 Samtlige beslutninger, unntatt om oppløsning (kfr. §7) og lovendringer, fattes med simpelt flertall. Til beslutning om lovendringer kreves 2/3 flertall.

4.4 Ved stemmelikhet, gjør ordstyrerens stemme utslaget.

4.5 På ordinære generalforsamlinger skal følgende saker behandles:
a) valg av ordstyrer, referent og tellekorps
b) godkjenning av innkalling og dagsorden
c) styrets årsberetning
d) regnskap for foregående år m. revisjonsberetning
e) budsjett for inneværende år
f) innkomne forslag til generalforsamlingen
g) kontingent for inneværende år
h) valg av:
 1) leder (for 1 år)
 2) nestleder (for 2 år)
 3) sekretær (for 2 år)
 4) kasserer (for 2 år)
 5) 2 ordinære styremedlemmer (for 2 år)
 6) 2 varamedlemmer til styret (for 1 år)
 7) 2 medlemmer til valgkomitéen (for 1 år)
 8) 2 revisorer (for 1 år)

4.6 Styrets leder velges for ett år, de øvrige styremedlemmer for to år, dog således at henholdsvis to eller tre er på valg hvert år. Valgene foregår skriftlig. Ethvert medlem er valgbart etter avgitt villighetserklæring. Leder og nestleder må ha gyldig radioamatørlisens.

4.7 Forslag som ønskes behandlet på generalforsamlingen må være styret i hende innen 10.januar. Styret kan supplere forslagene med tilleggsopplysninger, men skal ikke ta stilling til forslag fra medlemmene.

4.8 Generalforsamlingen kan ikke fatte beslutninger i andre saker enn de som er nevnt i
innkallingen. Andre saker som tas opp til diskusjon kan oversendes styret for videre
behandling, eller fremmes i neste generalforsamling.

§ 5. Ekstraordinær generalforsamling.

5.1 Ekstraordinær generalforsamling innkalles av styret, eller av styret etter skriftlig
forlangende av minst 1/5 av medlemmene.

5.2 Bestemmelsene i §§ 4.1 (fra 2. ledd), 4.2, 4.3, 4.4, 4.7 (2. ledd) og 4.8 gjelder også ved en ekstraordinær generalforsamling.

§ 6. Eksklusjon.

6.1 Viser et medlem en opptreden som etter styrets mening er skadelig for gruppen eller
NRRL, kan medlemskapet i gruppen oppheves etter enstemmig styrebeslutning.

6.2 Vedkommende har adgang til å anke sin sak for førstkommende ordinære
generalforsamling, dersom vedkommende har gyldig medlemskap.

6.3 NRRLs styre skal informeres om en eksklusjonssak.

§ 7. Oppløsning.

7.1 Gruppen kan oppløses etter vedtak i to på hverandre følgende generalforsamlinger eller ekstraordinære generalforsamlinger. I den første generalforsamlingen må det være 2/3 flertall for oppløsning. I den andre er det tilstrekkelig med simpelt flertall. Avstemmingen skal skje skriftlig.

7.2 Eventuelle midler etter oppløsningen tilfaller NRRL.

7.3 NRRL kan beslutte gruppen oppløst etter bestemmelser i NRRLs lover